Chris Martin (jalgpallur)

Christopher Hugh Martin (sündinud 4. novembril 1988 Becclesis) on Inglismaal sündinud Šotimaa jalgpallur, kes mängib ründajana Inglismaa esiliiga klubis Bristol City.

Ta alustas klubikarjääri Norwich Citys, mille noorteakadeemiaga liitus ta 1998. aastal. Klubi põhimeeskonnas debüteeris ta Inglismaa esiliigas hooajal 2006–07. Hooajal 2008–2009 oli ta laenul Inglismaa tugevuselt neljanda liiga klubis Luton Town, hooajal 2011–12 Inglismaa esiliiga klubis Crystal Palace ning hooaja 2012–13 esimeses pooles Inglismaa tugevuselt kolmanda liiga klubis Swindon Town. Hooaegadel 2011–12 ja 2012–13 pääses ta Norwich City meeskonnas Inglismaa kõrgliigas väljakule kokku viies mängus – ainsad korrad, kui ta on Inglismaa kõrgliigas mänginud.

2013. aasta veebruaris läks ta Norwich Cityst laenule Inglismaa esiliiga klubisse Derby County, kellega sõlmis 2013. aasta mais püsiva lepingu. Derby Countysse kuulus Martin kuni hooaja 2019–20 lõpuni. Kolmel korral oli ta Derby Countyst laenul teistes Inglismaa esiliiga klubides, hooajal 2016–17 Fulhamis, hooaja 2017–18 teises pooles Readingis ja hooajal 2018–19 Hull Citys. Tema kõige edukamateks aastateks võib pidada 2013–2017, mil ta lõi neljal hooajal järjest Inglismaa esiliigas vähemalt kümme väravat, hooajal 2013–14 Derby Countys mängides koguni 20 väravat.

2020. aasta septembris sõlmis ta kaheaastase lepingu Bristol Cityga."Bristol City sign Derby striker Martin". BBC Sport. 3.9.2020. Vaadatud 12.8.2021

2007. aastal mängis Martin Inglismaa kuni 21-aastaste koondises, kuid otsustas hiljem koondises hakata esindama Šotimaad (tema isa on sündinud Šotimaal"Derby's Chris Martin and Craig Forsyth in Scotland squad". bbc.co.uk. 12.5.2021. Vaadatud 12.8.2021 Šotimaa jalgpallikoondises debüteeris ta 2014. aasta mais sõprusmängus Nigeeria vastu. Koondisekarjääri esimese värava lõi ta 11. oktoobril 2015 EM-i valikmängus Malta vastu.

 Viited 

 Välislingid 

Kategooria:Šotimaa jalgpallurid
Kategooria:Norwich City FC jalgpallurid
Kategooria:Luton Town FC mängijad
Kategooria:Crystal Palace FC mängijad
Kategooria:Swindon Town FC jalgpallurid
Kategooria:Derby County FC jalgpallurid
Kategooria:Fulham FC mängijad
Kategooria:Reading FC mängijad
Kategooria:Hull City AFC jalgpallurid
Kategooria:Bristol City FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1988